CELEX: 62015CN0224
Language: hu
Date: 2015-05-15 00:00:00
Title: C-224/15 P. sz. ügy: A Törvényszék (ötödik tanács) T-45/13. sz., Rose Vision és Seseña kontra Bizottság ügyben 2015. március 5-én hozott ítélete ellen a Rose Vision, S.L. által 2015. május 15-én benyújtott fellebbezés

13.7.2015   
            
            
               HU
            
            
               Az Európai Unió Hivatalos Lapja
            
            
               C 228/8
            
         A Törvényszék (ötödik tanács) T-45/13. sz., Rose Vision és Seseña kontra Bizottság ügyben 2015. március 5-én hozott ítélete ellen a Rose Vision, S.L. által 2015. május 15-én benyújtott fellebbezés
   (C-224/15 P. sz. ügy)
   (2015/C 228/10)
   Az eljárás nyelve: spanyol
   
      Felek
   
   
      Fellebbező: Rose Vision, S.L. (képviselő: J. J. Martín López ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság helyezze hatályon kívül a Törvényszék (ötödik tanács) T-45/13. sz., Rose Vision és Seseña kontra Bizottság ügyben 2015. március 5-én hozott ítéletét, EU:T:2015:138;
            
         
               —
            
            
               a Bíróság semmisítse meg a Bizottság és más uniós szervezetek (elsősorban a Kutatási Végrehajtó Ügynökség) által a 11-INFS-025 és a 11-BA119-016 könyvvizsgálatok keretében elfogadott, kifizetéseket felfüggesztő határozatot a fellebbezés 51. pontjában előadott következményekkel együtt;
            
         
               —
            
            
               a Bíróság állapítsa meg, hogy a Bizottság megsértette a FutureNEM projekt támogatási megállapodásának a titoktartásra vonatkozó szerződéses kikötéseit, amiért a Bizottságnak a fellebbezés 93. pontjában meghatározott kártérítést kell nyújtania a Rose Vision számára;
            
         
               —
            
            
               a Bíróság állapítsa meg a Bizottság szerződésen kívüli felelősségének fennállását a Rose Vision tekintetében, mivel az utóbbit a Bizottság engedélyezésre jogosult tisztviselői és a végrehajtó ügynökségek által használandó korai előrejelző rendszerről szóló 2008/969/EK, Euratom határozatban (1) megállapított korai riasztási rendszer (EWS) W 2 szintjére sorolta, és mivel ferlfüggesztette a kifizetéseket, és e jogcímen a Bizottság a fellebbezés 122. pontjában meghatározott vagyoni és nem vagyoni kártérítést tartozik fizetni.
            
         
      Jogalapok és fontosabb érvek
   
   
               1.
            
            
               Téves jogalkalmazás, amely abban a tényben áll, hogy megállapításra került, hogy a 11-INFS-025 és a 11-BA119-016 auditjelentések végleges változatának benyújtása vonatkozásában az FP7 általános feltételek II.22. pontjának (5) bekezdésében előírt határidő meghosszabbításra került (a megtámadott ítélet 93. és 95. pontja).
            
         
               2.
            
            
               Téves jogalkalmazás, amely abban áll, hogy hiányzik azon megállapítás indokolása, miszerint a 11-INFS-025 auditjelentés tervezetének következtetései „már nyilvánvaló teszik, hogy vannak olyan személyzeti kiadások, amelyek nem voltak támogathatók, és bizonyos szerződéses kikötéseket is megsértettek, amely megerősítést nyert az említett auditjelentés végleges változatában” (a megtámadott ítélet 99. pontja).
            
         
               3.
            
            
               Téves jogalkalmazás, amely abban a tényben áll, hogy a 11-INFS-025 auditjelentés tárgyában megállapításra került, hogy a Rose Vision „semmilyen olyan […] bizonyítékot nem terjesztett elő, amely lehetővé tette volna az említett auditjelentés következtetéseinek vitatását (a megtámadott ítélet 101. pontja), és hogy a bizottság nem sértette meg a támogatási megállapodást (a megtámadott ítélet 102. pontja).
            
         
               4.
            
            
               Téves jogalkalmazás, amely abban a tényben áll, hogy tagadták a FutureNEM projektre vonatkozó támogatási megállapodás titoktartásra vonatkozó szerződéses kikötéseinek megsértését (a megtámadott ítélet 104. pontja).
            
         
               5.
            
            
               Téves jogalkalmazás, amely abban a tényben áll, hogy megtagadásra került az Unió felelőssége azon károk tekintetében, amelyek abból eredtek, hogy a Rose Visiont a 2008/969/EK határozatban megállapított korai riasztási rendszer (EWS) W 2 szintjére sorolták, valamint abból, hogy felfüggesztették a Rose Visionnak folyósított kifizetéseket (a megtámadott ítélet 120. pontja).
            
         
      (1)  HL L 344., 125. o.